CELEX: C2005/171/17
Language: fi
Date: 2005-07-09 00:00:00
Title: Asia C-208/05: Sozialgericht Berlinin 11.4.2005 tekemällään päätöksellä esittämä ennakkoratkaisupyyntö asiassa ITC Innovative Techonology Center GmbH vastaan Bundesagentur für Arbeit

9.7.2005   
            
            
               FI
            
            
               Euroopan unionin virallinen lehti
            
            
               C 171/9
            
         Sozialgericht Berlinin 11.4.2005 tekemällään päätöksellä esittämä ennakkoratkaisupyyntö asiassa ITC Innovative Techonology Center GmbH vastaan Bundesagentur für Arbeit
   (Asia C-208/05)
   (2005/C 171/17)
   Oikeudenkäyntikieli: saksa
   Sozialgericht Berlin on pyytänyt 11.4.2005 tekemällään päätöksellä, joka on saapunut yhteisöjen tuomioistuimeen 12.5.2005, Euroopan yhteisöjen tuomioistuimelta ennakkoratkaisua asiassa ITC Innovative Techonology Center GmbH vastaan Bundesagentur für Arbeit seuraaviin kysymyksiin:
   
               1.
            
            
               Missä määrin Sozialgesetzbuchin (sosiaalilaki) Arbeitsförderung-nimisen (työllisyyden edistäminen) kolmannen osan (SGB III) 421 g §:n 1 momentin 2 alakohta, jonka mukaan pakollisesti sosiaaliturvavakuutetulla työskentelyllä tarkoitetaan vain Sozialgesetzbuchin soveltamisalalla suoritettua työskentelyä, on ristiriidassa vapaata liikkuvuutta suojaavan yhteisön oikeuden kanssa, erityisesti EY 18 ja 39 artiklan sekä asetuksen N:o 1612/68 (1) 3 ja 7 artiklan kanssa?
            
         
               2.
            
            
               
                           a)
                        
                        
                           Miltä osin mainitun säännöksen yhteisön oikeuden mukainen tulkinta on mahdollista ja välttämätöntä edellä kysymyksessä 1 tarkoitetun mahdollisen ristiriidan välttämiseksi?
                        
                     
                           b)
                        
                        
                           Jos yhteisön oikeuden mukainen tulkinta ei ole mahdollista tai välttämätöntä: miltä osin SGB III:n 421 g § 1 momentin 2 alakohta on ristiriidassa vapaata liikkuvuutta suojaavan yhteisön oikeuden kanssa?
                        
                     
         
               3.
            
            
               Missä määrin SGB III:n 421 g §:n 1 momentin 2 alakohta, jonka mukaan pakollisesti sosiaaliturvavakuutetulla työskentelyllä tarkoitetaan vain Sozialgesetzbuchin soveltamisalalla suoritettua työskentelyä, on ristiriidassa palvelujen tarjoamisen ja kilpailun vapautta suojaavan yhteisön oikeuden kanssa, erityisesti EY 49, 50 ja 87 artiklan sekä EY 81, 85 ja 86 artiklan ja muun yhteisön oikeuden säännösten kanssa?
            
         
               4.
            
            
               
                           a)
                        
                        
                           Miltä osin mainitun säännöksen yhteisön oikeuden mukainen tulkinta on mahdollista ja välttämätöntä edellä kysymyksessä 3 tarkoitetun mahdollisen ristiriidan välttämiseksi?
                        
                     
                           b)
                        
                        
                           Jos yhteisön oikeuden mukainen tulkinta ei ole mahdollista tai välttämätöntä: miltä osin SGB III:n 421 g § 1 momentin 2 alakohta on ristiriidassa yhteisön oikeuden kanssa siltä osin kuin siinä ei suojata työntekijöiden vapaata liikkuvuutta?
                        
                     
         
      (1)  EYVL L 257, s. 2.